Carcaixent se suma al rebuig de les polítiques de la UE cap als refugiats
Sin fecha

Carcaixent

L'Equip de Govern de Carcaixent ha decidit retirar la bandera de la Unió Europea a l’Ajuntament "com a senyal de rebuig de l’acord entre la Unió Europea i Turquia i en manifestació de solidaritat amb els refugiats i el drama que estan patint". També s'ha sol·licitat al govern d’Espanya en funcions, a través d'un decret, que s’opose a l’acord esmentat, i que es prenguen les mesures legals i materials suficients per acollir els refugiats assignats i per reduir la indústria armamentística.

Esta mesura es mantindrà des d'ahir, dia 13 d'abril, i fins al dia 9 de maig, dia d’Europa, o fins que es prenguen mesures humanitàries per resoldre la crisi actual d’acord amb el respecte cap a les persones i els drets humans.